Kirke Ert

Kirke Ert (sündinud 13. aprillil 1976) on eesti ajakirjanik. 

Ta lõpetas 1991. aastal Nõmme muusikakooli klaveri eriala ning 1994. aastal Jakob Westholmi Gümnaasiumi muusika süvaõppe klassi. Õppinud Tallinna Ülikoolis infoteadust.  

Ajakirjanikuna alustas Televisioonilehes. 1995-2001 töötas Kuku raadios reporteri, saatejuhi ja uudistetoimetajana, 2002-2005 Raadio 2-s saatejuhina. On teinud telesaateid Eesti Televisioonis ("Õhtune Ekspress", "Eurolaul", "Everybody. Nädal pärast võitu"). 2002-2014 juhtis ning toimetas autorisaadet "Sõber koer". 2016-2018 oli Postimehe kultuuriajakirjanik. 2019. aastal tegi välisautorina kaastööd Kuku raadiole ("Ärataja", "Publikumärk"). 2019-2022 kirjutas portreelugusid muusikutest veebiportaalis Muusikaelu. 2021. aasta augustist on Vikerraadio hommikuprogrammi Vikerhommik üks saatejuhtidest.      

Kirjutanud raamatud "Sõber koer ja tema tervis" ja "Ott Lepland. Lubage mul olla" ning Jüri Pootsmanni fänniraamatu.

Viited

Välislingid
Foto

Eesti saatejuhid
Eesti ajakirjanikud
Jakob Westholmi Gümnaasiumi vilistlased
Sündinud 1976